پرزیدنت رجب طیب اردوغان، آمریکا بیرلشمیش دؤولتلری پرزیدنتی دونالد ترامپ ایله تلفندا دانیشدی.
تلفن دانیشیغیندا ایکی‌لی قونولارین یانین‌دا بؤلگه‌سل گلیشمه‌لر اله آلیندی.
ایله‌‌تیشیم باشقانلیغین‌دان وئریله‌ن آچیقلامایا گؤره، ایکی لیدئر، آمریکا بیرلشمیش دؤولتلری باشقانی ترامپین دعوتی اوزرینه ۱۳ نوامبردا واشنگتندا گؤروشه‌جکلرینی ده یئنی‌دن تایید ائتدی.
اردوغان، تویتر حسابین‌دان آمریکا بیرلشمیش دؤولتلری پرزیدنتی ترامپ ایله تلفن دانیشیغی ایله باغلی پایلاشیمیندا، ایکی‌لی ایلیشکی‌لر ایله بؤلگه‌ده‌کی مسئله‌لرین اله آلیندیغینی بیلدیررک بونلاری قید ائتدی:
"وئریملی بیر تلفن دانیشما‌سی گرچکلشدیردیک. ترورلا مباریزه و اؤلکه‌لریمیز آراسین‌داکی تیجاری هدفلر باش‌دا اولماق اوزره، بیر چوخ قونودا آتاجاغیمیز آددیملاری دگرلندیردیک. ۱۳ نوامبردا آمریکا بیرلشمیش دؤولتلرینه ائده‌جگیمیز سفرله بیرلیک‌ده، بو گون ائتمیش اولدوغوموز تلفن دانیشما‌سینین ایکی‌لی ایلیشکی‌لریمیز و بؤلگه‌سل مسئله‌لرله ایلگیلی خیرلی نتیجه‌لر دوغوراجاغینا اینانیرام".
ترامپ ایسه تویتر حسابین‌دان،
"اردوغان منه، چاتیشما سیراسین‌دا قاچدیقلاری ایفاده ائدیله‌ن، آرالارین‌دا تروریست ابوبکر البغدادینین حیات یولداشی و باجی‌سینین دا اولدوغو بیر چوخ داعش عضوونون توتولدوغونو سؤیله‌دی" ایفاده‌لرینی ایشلتدی.
ترامپ، آیریجا سوریه سرحدی، تروریزمین آرادان قالدیریلماسی، یپگ/پ‌کاکا و دیگر قونولارین اله آلیندیغینی ایفاده ائد‌رک، پرزیدنت اردوغانی گله‌جک چرشنبه ۱۳ نوامبردا آغ ائوده گؤرمه‌یی صبیرسیزلیکله گؤزله‌ییرم" دئیه یازدی.
